CELEX: 62011TO0037
Language: mt
Date: 2012-06-19
Title: Digriet tal-Qorti Ġenerali (Is-Seba' Awla) tad-19 ta' Ġunju 2012. # Hongrie vs Il-Kummissjoni Ewropea. # Rikors għal annullament - Strument temporanju intiż għall-finanzjament tal-azzjonijiet għall-fruntieri esterni ġodda tal-Unjoni għall-implementazzjoni tal-acquis ta' Schengen u l-kontroll tal-fruntieri (faċilità Schengen) - Kontribuzzjoni favur l-Ungerija għall-perijodu mill-2004 sal-2006 - Irkupru ta' parti mill-ammont imħallas - Att li jista' jiġi kkontestat - Inammissibbiltà. # Kawża T-37/11.

Digriet tal-Qorti Ġenerali (Is-Seba’ Awla) tad-19 ta’ Ġunju 2012 — L-Ungerija vs Il-Kummissjoni
      (Kawża T-37/11)
      “Rikors għal annullament — Strument temporanju intiż għall-finanzjament tal-azzjonijiet għall-fruntieri esterni ġodda tal-Unjoni għall-implementazzjoni
         tal-acquis ta’ Schengen u l-kontroll tal-fruntieri (faċilità Schengen) — Kontribuzzjoni favur l-Ungerija għall-perijodu mill-2004 sal-2006 — Irkupru ta’ parti mill-ammont imħallas — Att li jista’ jiġi kkontestat — Inammissibbiltà”
      
      1.                     Proċedura — Rikors promotur — Rekwiżiti proċedurali — Identifikazzjoni tas-suġġett tal-kawża — Riferiment, fir-rikors, għal
            att preliminari għal dak ikkontestat — Riferiment li ma jeskludix il-possibbiltà li jiġi identifikat is-suġġett tal-kawża
            (Regoli tal-Proċedura tal-Qorti Ġenerali, Artikolu 44(1)) (ara l-punti 25-27)
      2.                     Rikors għal annullament — Atti li jistgħu jiġu kkontestati — Atti intiżi li joħolqu effetti legali — Kunċett — Strument temporanju
            intiż għall-finanzjament tal-azzjonijiet għall-fruntieri esterni ġodda tal-Unjoni għall-implementazzjoni tal-acquis ta’ Schengen
            u l-kontroll tal-fruntieri (faċilità Schengen) — Nota ta’ debitu tal-Kummissjoni li tirkupra somom minfuqa b’mod inġustifikat,
            wara r-rapport finali tal-Kummissjoni dwar il-clearance tal-kontijiet tal-faċilità Schengen li tirrigwarda l-għajnuna mħallsa
            lill-Ungerija fil-perijodu mill-2004 sal-2006 — Peress li nota ta’ debitu hija biss att ta’ implementazzjoni ta’ deċiżjoni
            preċedenti, l-obbligu tar-rimbors ma jitnissilx fil-mument tal-ħruġ tan-nota ta’ debitu, iżda fil-mument tal-adozzjoni tar-rapport
            finali — Att li jista’ jiġi kkontestat — Assenza — Inammissibbiltà (Att ta’ Adeżjoni tal-2003, Artikolu 35) (ara l-punti 33,
            34, 40-42, 60)
      Suġġett
      
         
               Talba għall-annullament parzjali tan-nota ta’ debitu Nru 3241011280 maħruġa mill-Kummissjoni fit-28 ta’ Ottubru 2010, wara
                  li ntbagħat ir-rapport finali lill-Ungerija dwar il-clearance tal-kontijiet tal-faċilità Schengen li tirrigwarda l-għajnuna
                  mħallsa lill-Ungerija fil-perijodu mill-2004 sal-2006.
               
            Dispożittiv
      
         
                  1)
               
               
                  
               
               
                  	Ir-rikors huwa miċħud bħala inammissibbli.
               
            
         
                  2)
               
               
                  
               
               
                  	L-Ungerija hija kkundannata għall-ispejjeż.